**Základná škola s materskou školou Lietavská Svinná - Babkov**

**VZDELÁVACÍ PROGRAM PRE ŽIAKOV SO ZRAKOVÝM POSTIHNUTÍM**

**ISCED 1 – primárne vzdelávanie**

**1. Ciele výchovy a vzdelávania**

Všeobecné ciele primárneho vzdelávania základnej školy pre žiakov so zrakovým postihnutím sú totožné s cieľmi formulovanými v ISCED 1 zameranými na postupné rozvíjanie kľúčových spôsobilostí (kompetencií) žiakov ako základu všeobecného vzdelania prostredníctvom nasledujúcich cieľov:

 - poskytnúť žiakom bohaté možnosti vedeného skúmania ich najbližšieho kultúrneho a prírodného prostredia tak, aby sa rozvíjala ich predstavivosť, tvorivosť a záujem skúmať svoje okolie,

- umožniť žiakom spoznávať svoje vlastné schopnosti a rozvojové možnosti a osvojiť si základy spôsobilosti učiť sa učiť sa a poznávať seba samého,

- podporovať kognitívne procesy a spôsobilosti žiakov kriticky a tvorivo myslieť prostredníctvom získavania vlastnej poznávacej skúsenosti a aktívnym riešením problémov,

- vyvážene rozvíjať u žiakov spôsobilosti dorozumievať sa a porozumieť si, hodnotiť (vyberať a rozhodovať) a iniciatívne konať aj na základe sebariadenia a sebareflexie,

- podporovať rozvoj intrapersonálnych a interpersonálnych spôsobilostí, najmä otvorene vstupovať do sociálnych vzťahov, účinne spolupracovať, rozvíjať si sociálnu vnímavosť a citlivosť k spolužiakom, učiteľom, rodičom, ďalším ľuďom obce a k svojmu širšiemu kultúrnemu a prírodnému okoliu,

- viesť žiakov k tolerancii a k akceptovaniu iných ľudí, ich duchovno-kultúrnych hodnôt,

- naučiť žiakov uplatňovať svoje práva a súčasne plniť svoje povinnosti, niesť zodpovednosť za svoje zdravie a aktívne ho chrániť a upevňovať.

**2. Stupeň vzdelania**

Primárne vzdelanie získa žiak so zrakovým postihnutím úspešným absolvovaním všeobecnovzdelávacieho programu ostatného ročníka primárneho stupňa základnej školy alebo základnej školy pre žiakov so zrakovým postihnutím. Dokladom o získanom vzdelaní je vysvedčenie. Absolvent programu primárneho vzdelávania plynule pokračuje na nadväzujúcom stupni nižšieho sekundárneho vzdelávania alebo adekvátnom stupni viacročného gymnázia

**3. Profil absolventa**

Profil absolventa primárneho stupňa je založený na kľúčových spôsobilostiach (kompetenciách), ktoré zahrňujú komplex vedomostí a znalostí, spôsobilostí a hodnotových postojov umožňujúcich jednotlivcovi poznávať, účinne konať, hodnotiť, dorozumievať sa a porozumieť si, začleniť sa do spoločenských vzťahov a osobnostne sa rozvíjať – zjednodušene ide o spôsobilosť uplatniť svoje vzdelanie v pracovnom, občianskom, rodinnom a osobnom živote.

|  |  |
| --- | --- |
| PRIMÁRNE VZDELÁVANIE | Kompetencie špecifického kurikula pre žiakov so zrakovým postihnutím |
| - sociálne komunikačné kompetencie - kompetencia v oblasti matematického a prírodovedného myslenia - kompetencie v oblasti informačných a komunikačných technológií - kompetencia učiť sa učiť sa - kompetencia riešiť problémy - osobné, sociálne a občianske kompetencie - kompetencia vnímať a chápať kultúru a vyjadrovať sa nástrojmi kultúry | - funkčné reedukačné a kompenzačné kompetencie vrátane komunikácie - schopnosť orientácie v priestore a samostatného pohybu - sociálne kompetencie - kompetencie pre samostatný ţivot - kompetencie pre voľnočasové aktivity - schopnosť poradiť si v profesijnej príprave a výkone profesie podľa typu postihnutia - kompetencie pre vyuţívanie pomôcok a technológií pre jednotlivcov so zrakovým postihnutím - kompetencie na vyuţívanie zraku |

Úroveň rozvinutosti kľúčových kompetencií žiaka so zrakovým postihnutím tvorí základný predpoklad pre prekonanie negatívnych dôsledkov zrakového postihnutia pre ďalší rozvoj v následných stupňoch vzdelávania resp. úspešnú inklúziu.

4. **Vzdelávacie oblasti**

ZÁKLADNÉ PREDMETY VO VZDELÁVACÍCH OBLASTIACH PRE ŽIAKOV SO ZRAKOVÝM POSTIHNUTÍM

 ISCED 1– PRIMÁRNE VZDELÁVANIE

|  |  |
| --- | --- |
| **VZDELÁVACIA OBLASŤ**  | **PREDMETY**  |
| JAZYK A KOMUNIKÁCIA  | SLOVENSKÝ JAZYK A LITERATÚRA  |
| PRVÝ CUDZÍ JAZYK  |
| MATEMATIKA A PRÁCA S INFORMÁCIAMI | MATEMATIKA |
| INFORMATICKÁ VÝCHOVA |
| PRÍRODA A SPOLOČNOSŤ |  PRÍRODOVEDA |
| VLASTIVEDA |
| ČLOVEK A HODNOTY | ETICKÁ VÝCHOVA /NÁBOŽENSKÁ VÝCHOVA |
| ČLOVEK A SVET PRÁCE  | PRACOVNÉ VYUČOVANIE |
| UMENIE A KULTÚRA  | VÝTVARNÁ VÝCHOVA |
| HUDOBNÁ VÝCHOVA  |
| ZDRAVIE A POHYB  | TELESNÁ VÝCHOVA  |
| ŠPECIÁLNOPEDAGOGICKÁ REHABILITÁCIA | INDIVIDUÁLNE TYFLOPEDICKÉ CVIČENIA |
| PRIESTOROVÁ ORIENTÁCIA / POHYBOVÁ VÝCHOVA |

**5. Charakteristika, špecifiká a dĺžka výchovy a vzdelávania, podmienky prijímania**

Základná škola pre žiakov so zrakovým postihnutím má spravidla desať ročníkov s tým, že sa absolvovanie prípravného ročníka, zriadeného podľa § 2 písm. k zákona 245/2008 Z.z., považuje za prvý rok plnenia povinnej školskej dochádzky.

**Podmienky prijímania**

O prijatí dieťaťa so zrakovým postihnutím rozhoduje riaditeľ školy na základe písomnej žiadosti zákonného zástupcu a písomného vyjadrenia zariadenia výchovného poradenstva a prevencie, vydaného na základe diagnostického vyšetrenia dieťaťa.

„Riaditeľ školy pred prijatím dieťaťa so špeciálnymi výchovno-vzdelávacími potrebami do školy so vzdelávacím programom pre žiakov so špeciálnymi výchovno-vzdelávacími potrebami poučí zákonného zástupcu o všetkých možnostiach vzdelávania jeho dieťaťa“ (§ 61 ods. 1 zákona č. 245/2008 Z. z.*).*

Podmienkou prijatia žiaka do špeciálnej triedy alebo na školskú integráciu je *psychologická diagnostika* a *špeciálno-pedagogická diagnostika* vykonaná v centre špeciálno-pedagogického poradenstva alebo v centre pedagogicko-psychologického poradenstva a prevencie.

**6. Vzdelávacie štandardy**

Vzdelávacie štandardy pre žiakov s autizmom alebo ďalšími pervazívnymi vývinovými poruchami (bez mentálneho postihnutia) sú rovnaké ako pre žiakov bežných základných škôl.

**7. Vyučovací jazyk**

Vyučovacím jazykom je štátny jazyk Slovenskej republiky a jazyk národností.

**9. Organizačné podmienky na vzdelávanie**

Výchova a vzdelávanie sa realizuje podľa individuálnych vzdelávacích programov.

**10. Spôsob, podmienky ukončovania výchovy a vzdelávania a vydávanie dokladu o získanom vzdelaní**

Na vysvedčení posledného ročníka sa uvedie stupeň dosiahnutého vzdelania- žiak dosiahol primárne vzdelávanie.

**11. Personálne zabezpečenie**

Pedagogickí zamestnanci

**–** spĺňajú kvalifikačné požiadavky stanovené všeobecne záväznými právnymi predpismi,

**–** preukazujú odborné a osobnostné spôsobilosti, ktoré využívajú pri pedagogickej komunikácii, motivácii žiakov, ich diagnostikovaní, hodnotení, pozitívnom riadení triedy,

**–** riadia svoje sebarozvíjanie a celoživotné vzdelávanie v odbornej oblasti a osobnostnom raste, ako súčasť kolektívu pedagógov sú schopní vzájomnej efektívnej a ľudsky podporujúcej komunikácie, spolupráce, tímovej práce a kooperatívneho riešenia problémov.

Asistent učiteľa

**–** pracuje v triede, ktorú navštevuje žiak

**12. Materiálno-technické a priestorové zabezpečenie**

**–** Učebne (triedy) vybavené viacúčelovým výškovo nastaviteľným nábytkom, s priestorom pre relaxáciu a nenáročnú pohybovú aktivitu počas vyučovania,

**–** bezpodnetová miestnosť,

**–** priestory pre telovýchovné aktivity s bezpečným povrchom, náradím a náčiním,

**–** priestory pre prípravné práce učiteľa, priestory pre uloženie pomôcok,

**–** priestory pre stravovanie rešpektujúce hygienické normy,

**–** priestory pre vedenie školy a potrebných nepedagogických zamestnancov (miestnosť riaditeľa, zástupcu, hospodára, výchovného poradcu, liečebného pedagóga, školského psychológa a pod.),so zodpovedajúcim technickým vybavením a nábytkom,

**–** priestory pre odkladanie odevov a obuvi (šatne),

**–** spoločné priestory pre hygienu, vrátane WC, žiakov a žiačky, učiteľov a učiteľky

**–** ďalšie pomocné priestory pre zaistenie chodu školy.

Pozn. Žiakovi bol vypracovaný IVVP - špecifický - vzhľadom na podmienky a možnosti ZŠ s MŠ. IVVP bol konzultovaný so špec. pedagógom a špecialistami, ktorí majú žiaka v opatere. Zákonný zástupca bol informovaný - pravidelné konzultácie.